Garage Review: ส.รุ่งเจริญ กลการ อู่ซ่อมรถยนต์ประสบการณ์กว่า 36 ปี เคลมประกันซันเดย์ได้

การเลือกประกันรถยนต์ที่ตอบโจทย์ ไม่เพียงแต่จะต้องพิจารณาถึงความคุ้มครองที่สอดคล้องกับเบี้ยประกันเท่านั้น แต่ในปัจจุบันนี้ เจ้าของรถยนต์ยังให้ความสำคัญถึงคุณภาพและมาตรฐานการบริการของ “อู่ซ่อมรถ” หรือ “ร้านซ่อมรถ” ในเครือของบริษัทประกันด้วยเช่นกัน

เพราะต่อให้ประกันรถยนต์ให้ความคุ้มครองที่ครอบคลุมแค่ไหน แต่หาก “อู่รถยนต์” ในเครือไม่ได้มาตรฐาน หรือ “ช่างซ่อมรถ” ไม่มีประสบการณ์ไม่เพียงพอ ก็ย่อมมีความเสี่ยงที่จะซ่อมรถยนต์โดยไม่มีประสิทธิภาพ ซึ่งส่งผลให้เราต้องเสียเวลาและค่าใช้จ่ายเพิ่มเติมในอนาคต ทำให้การเคลมประกันกลายเป็นเรื่องน่าปวดหัว
นี่คือเหตุผลที่ซันเดย์มุ่งมั่นคัดสรรพันธมิตรอู่ซ่อมที่พิสูจน์แล้วว่า “เชื่อถือได้” ซึ่ง ส.รุ่งเจริญ กลการ คือหนึ่งในนั้น อู่ซ่อมรถแห่งนี้ไม่ได้มีดีแค่ทำเลที่ตั้งย่านเพชรเกษม-บางแค แต่มาพร้อมปรัชญา “งานจบ” ที่ยึดถือมานานกว่า 36 ปี วันนี้เราจะพาไปเจาะลึกว่าทำไมอู่ของ “คุณหมู” แห่งนี้ จึงเป็นสถานที่ที่ซันเดย์มั่นใจแนะนำให้ลูกค้าเข้ามาใช้บริการ

จุดเริ่มต้นของอู่ซ่อมรถยนต์ ส.รุ่งเจริญ กลการ

ส.รุ่งเจริญ กลการ ก่อตั้งและยืนหยัดให้บริการในย่านบางแคมาอย่างยาวนานตั้งแต่ปี พ.ศ. 2532 โดยอู่ตั้งอยู่ที่ ซอยเพชรเกษม 92 ซึ่งเข้าถึงง่ายจากถนนใหญ่ในโซนบางแค-เพชรเกษม และเป็นที่รู้จักในฐานะร้านซ่อมรถที่มีประสบการณ์ ซึ่งสิ่งที่ทำให้อู่รถยนต์แห่งนี้เติบโตมาจนถึงปัจจุบัน ไม่ใช่แค่ความเก๋าในประสบการณ์ แต่เป็นปรัชญาในการทำงานของผู้บริหารอย่าง “คุณสุวโรจน์ ธนชัยศิริเวคิน” หรือ “คุณหมู”

“คุณหมู” เล่าได้ถึงจุดเปลี่ยนที่น่าสนใจว่า ในช่วงแรกของการทำอู่ “คุณหมู” ได้เน้นให้การบริการไปที่งานซ่อมเครื่องยนต์เป็นหลัก ภายหลังได้มองเห็นถึงโอกาสในการขยายธุรกิจ จากการที่ลูกค้าส่วนใหญ่ที่เข้ามาซ่อมเครื่องยนต์นั้น มักมีปัญหาด้านอื่นที่ให้ช่วยแก้ไข หนึ่งในนั้นคือการซ่อมสีและตัวถัง ซึ่งในขณะเดียวกัน ยอดการใช้บริการซ่อมเครื่องยนต์ไม่ได้มีสูงมาก “คุณหมู” จึงตัดสินใจศึกษาและเปิดบริการซ่อมสีและตัวถังอย่างเต็มรูปแบบ จนกลายเป็นอู่ระดับตำนานที่ “เน้นงานจบ”

คำว่า “งานจบ” จึงกลายเป็นหัวใจสำคัญ ในการเปลี่ยนผ่านสู่การเป็นผู้เชี่ยวชาญด้านงานซ่อมสีและตัวถัง และด้วยความมุ่งมั่นที่จะไม่ให้ลูกค้าต้องกลับมาแก้งานซ้ำซ้อนนี่เอง ที่ทำให้ ส.รุ่งเจริญ กลการ ถูกผลักดันให้ลงทุนปรับปรุงอาคาร เครื่องมือ และระบบการทำงานให้ได้ มาตรฐานอู่กลางของสำนักงาน คปภ. เพื่อเข้าสู่เครือข่ายประกันภัยชั้นนำ ความชัดเจนในคุณภาพนี้จึงเป็นสิ่งที่ซันเดย์ให้ความไว้วางใจมาโดยตลอด

จุดเด่นของอู่รถยนต์ ส.รุ่งเจริญ กลการ

ความเชี่ยวชาญครอบคลุมทุกงานซ่อม

แม้จะเน้นงานเคาะ พ่นสี และตัวถังเป็นพิเศษ แต่ด้วยประสบการณ์ที่สะสมมา ทำให้ที่นี่สามารถให้บริการซ่อมบำรุงรถยนต์ได้ แบบครบวงจร ไม่ว่าจะเป็นงานซ่อมที่ซับซ้อนอย่างระบบเครื่องยนต์, ช่วงล่าง, ระบบเบรก, ระบบไฟ, และระบบปรับอากาศ ทำให้ลูกค้ามั่นใจได้ว่า ไม่ว่าจะเกิดความเสียหายส่วนไหน รถของคุณจะได้รับการดูแลจากทีม ช่างซ่อมรถ ผู้ชำนาญการที่มีประสบการณ์

มีสาขาเฉพาะทางรองรับงานที่หลากหลาย

นอกเหนือจากสาขาหลักในซอยเพชรเกษม 92/2 แล้ว “คุณหมู” ยังได้ขยายธุรกิจไปสู่กลุ่มบริษัทในเครือ ที่มีการแบ่งความเชี่ยวชาญเฉพาะทางชัดเจน เพื่อรองรับงานซ่อมที่ต้องใช้ความละเอียดสูง หรือแม้แต่งาน บูรณะ (Restoration) รวมถึงงานซ่อมส่วนประกอบเฉพาะทางอย่างช่วงล่าง และงานตกแต่งต่าง ๆ การขยายเครือข่ายนี้แสดงให้เห็นถึงความจริงจังในการยกระดับงานบริการของอู่ซ่อมรถแห่งนี้

สิ่งอำนวยความสะดวกที่ใส่ใจลูกค้า

อู่ซ่อมรถแห่งนี้ ใส่ใจในประสบการณ์ของลูกค้า ตั้งแต่การเข้ามาติดต่อจนถึงการรับรถคืน โดยมี ห้องรับรองลูกค้า ที่จัดแยกสัดส่วนชัดเจน พร้อมบริการ Internet/Wi-Fi และเครื่องดื่มคอยอำนวยความสะดวก นอกจากนี้ ยังมี กล้องวงจรปิด ทั่วบริเวณเพื่อความปลอดภัย และมีระบบติดตามความพึงพอใจ เพื่อนำมาพัฒนาการบริการอยู่เสมอ

ลูกค้าประกันรถยนต์ซันเดย์ ใช้บริการได้อย่างไร?

หากต้องการใช้บริการซ่อมรถยนต์กับ ส.รุ่งเจริญ กลการ ซึ่งเป็นอู่ซ่อมรถยนต์ที่เคลมประกันซันเดย์ได้ ลูกค้าซันเดย์สามารถใช้บริการได้ตาม 5 ขั้นตอน ดังนี้

นำรถยนต์เข้ามาที่ส.รุ่งเจริญ กลการ พร้อมเตรียมเอกสารมาให้พร้อม

ใบเคลมจากซันเดย์

สำเนาทะเบียนรถยนต์

หน้าตารางกรมธรรม์ประกันรถยนต์ตัวจริง

นำรถยนต์มาที่ ส.รุ่งเจริญ กลการ เพื่อประเมินความเสียหาย โดยในส่วนนี้จะมีเจ้าหน้าที่ของทางอู่คอยให้คำปรึกษาและบริการด้วยความโปร่งใส ซึ่งคุณสามารถปรึกษาและสอบถามรายละเอียดการประเมินความเสียหายต่างๆ ได้กับทางเจ้าหน้าที่โดยตรง

เมื่อประเมินความเสียหายเสร็จแล้ว ส.รุ่งเจริญ กลการ จะเสนอราคาเข้าสู่ระบบ โดยประกันรถยนต์ซันเดย์สามารถอนุมัติการซ่อมได้ภายใน 3 วันจากวันที่อู่ประเมินและออกใบเสนอราคาแล้ว หรือ เป็นไปตามเงื่อนไขที่บริษัทกำหนด

หลังจากอนุมัติการซ่อมเรียบร้อย ลูกค้าซันเดย์สามารถนัดวันซ่อม และกำหนดวันส่งมอบงานกับส.รุ่งเจริญ กลการ ได้ หรือ สามารถติดตามสถานะงานซ่อมและขั้นตอนอื่นๆ ผ่านซูเปอร์แอปฯ Jolly by Sunday ได้เช่นกัน

อู่ซ่อมรถยนต์ ส.รุ่งเจริญ กลการ เปิดให้บริการตั้งแต่วันจันทร์ – เสาร์ เวลา 8:00 – 17:00 น. หากต้องการนำรถยนต์มาซ่อม หรือ รับคำปรึกษาเพิ่มเติม สามารถติดต่อได้ที่ เบอร์ 02-4544917, 02-4131710 ในเวลาทำการ

ลูกค้าซันเดย์ รับใบเคลมก่อนนำรถยนต์เข้าซ่อมได้ที่ไหน?

ลูกค้าประกันรถยนต์ซันเดย์สามารถแจ้งเคลมเพื่อรับใบเคลมและนำรถยนต์เข้าซ่อมได้ โดยจะแบ่งเป็น 2 กรณี ดังนี้

กรณีแจ้งเคลมทันที ณ สถานที่เกิดเหตุ

เปิดซูเปอร์แอปฯ Jolly by Sunday

กดเลือก “แจ้งเหตุฉุกเฉิน” หรือ โทร 02-022-1111

แจ้งรายละเอียดกับเจ้าหน้าที่ให้ครบถ้วน ตามรายละเอียดดังนี้

แจ้งชื่อ – นามสกุล

จุดเกิดเหตุ

อุบัติเหตุที่เกิดขึ้น

ผู้บาดเจ็บ (ถ้ามี)

รอนักสำรวจภัยเดินทางถึงจุดเกิดเหตุใน 20 นาที หรือ ตามความหนาแน่นของการจราจร ณ ขณะนั้น

เมื่อนักสำรวจภัยตรวจสอบรายละเอียดครบถ้วนแล้ว ผู้เอาประกันจะได้รับใบเคลมบนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

กรณีแจ้งเคลมภายหลัง เฉพาะกรณีไม่มีคู่กรณี และ ไม่มีผู้ได้รับบาดเจ็บ

เปิดซูเปอร์แอปฯ Jolly by Sunday

กดเลือก “เคลม”

กดยื่นเคลมในกรมธรรม์ประกันรถยนต์ที่ต้องการ

เลือกการเคลมแบบ “ไม่มีคู่กรณี”

เลือกวิธียื่นเคลมที่สะดวก โดยสามารถเลือกได้ 3 วิธี

Livestream Claim คือ การเคลมด้วยการนัดหมายวิดีโอคอลเพื่อประเมินความเสียหายกับเจ้าหน้าที่

Snap & Claim คือ การเคลมด้วยการถ่ายรูปความเสียหายตามที่ระบบกำหนด เพื่อให้ระบบประเมินความเสียหาย โดยคุณจะต้องถ่ายภาพ อัปโหลดรูป และกรอกรายละเอียดให้ครบถ้วน

ประเมินความเสี่ยงถึงที่ คือ การเคลมโดยการนัดหมายให้เจ้าหน้าที่เข้ามาตรวจสอบความเสียหายถึงที่

เมื่อประเมินความเสียหายเรียบร้อย ระบบจะออกใบเคลมให้ โดยสามารถตรวจสอบได้บนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

ส.รุ่งเจริญ กลการ เป็นหนึ่งในอู่ซ่อมรถคุณภาพสูงที่ตอบโจทย์ครบถ้วน ทั้งด้านประสบการณ์ยาวนานกว่า 36 ปี ทีมช่างซ่อมรถมืออาชีพ และบริการที่เน้นปรัชญา “งานจบ” โดยเฉพาะในเครือประกันรถยนต์ซันเดย์ ที่ลูกค้าสามารถเคลมประกันได้ง่าย และสะดวกผ่านแอปพลิเคชัน ช่วยลดความเสี่ยง และเพิ่มความสบายใจ

หาก “คุณ” กำลังมองหาประกันรถยนต์ดีๆ ที่มาพร้อมอู่รถยนต์ในเครือคุณภาพสูงอย่าง ส.รุ่งเจริญ กลการ แถมยังออกแบบความคุ้มครองที่เหมาะกับการใช้งานได้ ประกันรถยนต์ซันเดย์ เป็นอีกหนึ่งทางเลือกดีๆ ที่จะช่วยตอบโจทย์ทุกความต้องการได้ในที่เดียว

เช็กเบี้ยประกันรถยนต์ง่ายๆ แค่เลือก “รุ่นรถยนต์” กรอก “วันเดือนปีเกิด” และ “รหัสไปรษณีย์ที่อยู่ปัจจุบัน” เท่านี้ก็เช็กเบี้ยประกันรถยนต์ซันเดย์ได้ง่ายๆ แล้ว เช็กเบี้ยง่ายๆ ที่เว็บไซต์ easysunday.com