ยื่นเคลมด้วยตนเอง ด้วย Snap & Claim ฟีเจอร์ใหม่จากซันเดย์

ประหยัดเวลาและเพิ่มความปลอดภัยทุกครั้งที่เกิดเหตุ ด้วย Snap & Claim ฟีเจอร์ใหม่บนซูเปอร์แอปฯ Jolly by Sunday

กรุงเทพฯ ประเทศไทย – 12 พฤศจิกายน 2567 – บริษัท ซันเดย์ ประกันภัย (ประเทศไทย) จำกัด (มหาชน) ซึ่งเป็นส่วนหนึ่งของบริษัท ซันเดย์ อินส์ โฮลดิ้ง (“ซันเดย์”) กลุ่มบริษัทอินชัวร์เทคครบวงจรแห่งแรกในภูมิภาคเอเชียตะวันออกเฉียงใต้ เปิดตัว Snap & Claim ฟีเจอร์ใหม่บนซูเปอร์แอปฯ Jolly by Sunday ที่เปิดโอกาสให้ลูกค้าประกันรถยนต์ซันเดย์สามารถยื่นเคลมออนไลน์ได้ด้วยตัวเอง

Snap & Claim เป็นหนึ่งในฟีเจอร์สำคัญด้านการประกันภัยรถยนต์ ที่ตอกย้ำจุดยืนของซันเดย์ ที่ต้องการมอบประสบการณ์ประกันภัยครบวงจร ที่สะดวก รวดเร็ว และง่ายที่สุดให้กับผู้เอาประกันของเราทุกคน

Snap & Claim ฟีเจอร์ใหม่ที่เข้าใจคนใช้รถยนต์

จากข้อมูลทางสถิติพบว่า ประเทศไทยมีอุบัติเหตุทางบกเกิดขึ้นเฉลี่ยอยู่ที่ 70,000 ครั้งต่อปี โดยมีจำนวนรถยนต์ที่เกิดอุบัติเหตุสูงกว่า 160,000 คันต่อปี (อ้างอิงจากเว็บไซต์กรมการขนส่งทางบก dlt.go.th)

ในแต่ละครั้งที่เกิดอุบัติเหตุที่ไม่มีคู่กรณี (เคลมแห้ง) ผู้เอาประกันจะต้องเสียเวลาโทรนัดให้เจ้าหน้าที่จากบริษัทประกันภัยมาประเมินความเสียหายถึงที่ เพื่อรับใบเคลมประกันที่จะต้องนำไปยื่นให้กับศูนย์ หรือ อู่ซ่อมรถยนต์ในเครือด้วยตัวเองต่อไป

และหากเกิดอุบัติเหตุขึ้นในยามวิกาล พื้นที่ห่างไกล หรือ บริเวณที่ลับตาผู้คน ผู้เอาประกันอาจต้องเจอความเสี่ยงอื่นๆ ที่ยากจะคาดเดา

ด้วยเหตุนี้ “ฟีเจอร์ Snap & Claim” จึงถือกำเนิดขึ้นเพื่อช่วยให้ผู้เอาประกันสามารถบริหารความเสี่ยงจากอุบัติเหตุที่ไม่มีคู่กรณีได้อย่างมีประสิทธิภาพสูงสุด

โดย “ฟีเจอร์ Snap & Claim” คือ ฟีเจอร์ใหม่จากซันเดย์ที่จะช่วยให้ผู้เอาประกันรถยนต์ของซันเดย์สามารถยื่นเคลมแห้งได้ด้วยตัวเอง ทำให้ประหยัดเวลาในการรอเจ้าหน้าที่เพื่อมาประเมินความเสียหายและรับใบเคลม ตลอดจนช่วยเพิ่มความปลอดภัยให้ทุกครั้งที่เกิดขึ้นได้ในกรณีที่ต้องเคลมแห้ง หรือ เคลมความเสียหายจากอุบัติเหตุที่ไม่มีคู่กรณี

Snap & Claim ใช้งานง่าย มอบประสบการณ์ประกันภัยที่ง่ายที่สุดสำหรับผู้ถือกรมธรรม์ซันเดย์

ฟีเจอร์ Snap & Claim มาพร้อมกับระบบประมวลผลผ่าน Learning Machine (AI) ที่จะช่วยวิเคราะห์และประเมินความเสียหายผ่านรูปถ่ายได้อย่างแม่นยำและรวดเร็ว โดยคุณสามารถถ่ายรูปความเสียหายของรถยนต์ตามเงื่อนไขที่กำหนดเพื่อรับการประเมินความเสียหายอย่างถูกต้อง

โดยลูกค้าซันเดย์สามารถใช้ฟีเจอร์ Snap & Claim ได้ง่ายๆ ผ่านซูเปอร์แอปฯ Jolly by Sunday ได้ใน 3 ขั้นตอน

ไปที่หน้ากรมธรรม์บนซูเปอร์แอปฯ Jolly by Sunday จากนั้นกดยื่นเคลม

เลือกฟีเจอร์ Snap & Claim เพื่อยื่นเคลมด้วยตนเอง

ถ่ายรูปความเสียหายและกรอกข้อมูลให้ครบ พร้อมรับใบเคลมออนไลน์ใน 30 นาทีหลังยื่นเคลมสำเร็จ (หากยื่นเคลมในวันและเวลาทำการ) ซึ่งผู้เอาประกันสามารถนำใบเคลมออนไลน์ที่ได้รับนี้ไปยื่นให้กับศูนย์ หรือ อู่ซ่อมรถยนต์ในเครือ เพื่อดำเนินการซ่อมต่อไป

นอกจากนี้ ผู้เอาประกันยังสามารถติดตามสถานะการเคลมและการซ่อมรถยนต์ได้ผ่านซูเปอร์แอปฯ Jolly by Sunday ได้ตลอด 24 ชั่วโมง

Snap & Claim เคียงคู่ Livestream Claim ฟีเจอร์นัดวีดีโอคอลกับเจ้าหน้าที่ เพื่อประสบการณ์ประกันภัยที่สะดวก ง่าย และรวดเร็ว

นอกจากฟีเจอร์ Snap & Claim ผู้เอาประกันซันเดย์ยังสามารถใช้ฟีเจอร์ Livestream Claim ได้เช่นเดิม

โดย Livestream Claim คือ ฟีเจอร์ประกันรถยนต์สำหรับลูกค้าซันเดย์ ที่ให้คุณได้ติดต่อและพูดคุยกับเจ้าหน้าที่ในกรณีที่เกิดอุบัติเหตุแบบไม่มีคู่กรณี หรือ เคลมแห้ง พร้อมรับการประเมินความเสียหายแบบออนไลน์ผ่านระบบวิดีโอคอล ให้ลูกค้าซันเดย์สามารถจบงานเคลมได้ง่ายๆ ใน 15 นาที ไม่ต้องเสียเวลารอ พร้อมรอรับใบเคลมออนไลน์ภายใน 30 นาที

ลูกค้าซันเดย์สามารถใช้ฟีเจอร์ Livestream Claim ได้ง่ายๆ ผ่านซูเปอร์แอปฯ Jolly by Sunday

“เคลมแห้ง” ด้วยตัวเองได้ “เคลมสด” ก็ยังมีคนดูแล

หากเกิดอุบัติเหตุที่มีคู่กรณีเป็นรถยนต์ มีผู้ขับขี่ หรือ มีผู้ได้รับบาดเจ็บเกิดขึ้น แน่นอนว่าลูกค้าประกันรถยนต์ซันเดย์ยังได้รับการดูแลอย่างรวดเร็วเช่นกัน โดยผู้เอาประกันสามารถติดต่อแจ้งเหตุฉุกเฉินที่เบอร์ 02-026-3355 ตลอด 24 ชั่วโมง

โดยหลังจากที่มีการโทรแจ้ง Sunday Customer Service ทางซันเดย์จะส่งเจ้าหน้าที่ไปสำรวจความเสียหาย ณ ที่เกิดเหตุในทันที ให้คุณได้อุ่นใจทุกครั้งเมื่อเกิดเหตุที่ไม่คาดฝันขึ้น

ซันเดย์ มอบประสบการณ์ประกันรถยนต์ที่สะดวก ง่าย และรวดเร็ว ให้ผู้เอาประกันของเรา

ทุกครั้งที่เกิดเหตุมาพร้อมกับเวลา โอกาส และค่าใช้จ่ายที่ต้องเสียไป การมีประกันรถยนต์ที่ตอบโจทย์ความต้องการได้อย่างรอบด้าน จึงเป็นเรื่องสำคัญที่ไม่ควรมองข้าม

ประกันรถยนต์ซันเดย์ ออกแบบความคุ้มครองของประกันรถยนต์ที่เหมาะสมกับการใช้งานของแต่ละคน และยังมาพร้อมกับฟีเจอร์อย่าง Snap & Claim ที่ช่วยอำนวยความสะดวกทุกครั้งที่เกิดอุบัติเหตุแบบไม่มีคู่กรณี หรือ ไม่มีผู้บาดเจ็บได้ ทั้งยังมี Sunday Customer Service ที่ช่วยดูแลทุกเหตุไม่คาดฝันตลอด 24 ชั่วโมง

อยากใช้ซูเปอร์แอปฯ Jolly by Sunday ต้องทำอย่างไร?

หากคุณเป็นอีกคนที่อยากใช้ซูเปอร์แอปฯ Jolly by Sunday แอปประกันที่ตอบโจทย์ความต้องการทุกอย่างได้ครอบคลุมแบบนี้ สามารถดาวน์โหลดแอปพลิเคชันมาใช้งานได้ในทันที ผ่าน App Store หรือ Google Play Store แล้วอย่าลืมติดตามข่าวสารและโปรโมชันดีๆ จากซันเดย์ในทุกๆ วันของคุณ

เกี่ยวกับซันเดย์

ซันเดย์ คือ ผู้นำด้านเทคโนโลยีอินชัวร์เทคสัญชาติไทย มีเป้าหมายที่จะเปลี่ยนแปลงวงการประกันภัยให้สะดวก ง่าย และรวดเร็ว ผ่านการนำเสนอประสบการณ์ประกันภัยครบวงจร ด้วยการบริการประกันภัยด้วยแพลตฟอร์มขายและบริการแบบครบวงจร โดยใช้ปัญญาประดิษฐ์ (AI) และ แพลตฟอร์มดิจิทัลเพื่อนำเสนอผลิตภัณฑ์และบริการประกันภัยส่วนบุคคลที่เหมาะสมกับความเสี่ยงส่วนบุคคล ทั้งยังได้รับการสนับสนุนจากนักลงทุนระดับโลกมากมาย ไม่ว่าจะเป็น Vertex Ventures เอเชียตะวันออกเฉียงใต้และอินเดีย, Quona Capital, Tencent, SCB 10X, Z Ventures, Vertex Growth, Aflac Ventures, OSK-SBI และ KSK Ventures

เรียนรู้เกี่ยวกับ “ซันเดย์” เพิ่มเติมที่ sundayinsholdings.com/