Garage Review: หจก. เอเซีย การาจ อู่ซ่อมรถยนต์ประสบการณ์กว่า 20 ปี เคลมประกันซันเดย์ได้

นอกจากค่าเบี้ยประกัน ความคุ้มครอง และบริการที่ตอบโจทย์ในยามมีเหตุฉุกเฉินแล้ว “อู่ซ่อมรถ” หรือ “ร้านซ่อมรถ” ในเครือบริษัทประกันก็เป็นอีกหนึ่งปัจจัยสำคัญที่ต้องพิจารณาให้ดีก่อนทำประกันรถยนต์ด้วยเช่นกัน ทั้งนี้เพื่อให้มั่นใจได้ว่า รถยนต์ที่ได้รับความคุ้มครองจะได้รับการซ่อมแซมที่ได้มาตรฐาน และไม่เกิดความเสียหายที่อาจทำให้ต้องเสียเวลาและค่าใช้จ่ายเพิ่มเติมในอนาคต

หจก. เอเซีย การาจ คือ อู่ซ่อมรถยนต์ที่สามารถเคลมประกันซันเดย์ได้ นอกจากจะมาพร้อมบริการซ่อมรถยนต์แบบครบวงจรแล้ว หจก. เอเซีย การาจยังเป็นอู่รถยนต์ที่มีประสบการณ์ยาวนานกว่า 20 ปี มีช่างซ่อมรถประสบการณ์สูงคอยให้บริการ และยังเป็นศูนย์ซ่อมสีและตัวถังมาตรฐานที่การันตีคุณภาพสีตัวถัง 100% ด้วย

หากคุณเป็นอีกคนที่กำลังพิจารณาซื้อประกันรถยนต์ซันเดย์อยู่ แต่ยังไม่มั่นใจในเรื่องของอู่ซ่อมรถยนต์ที่เคลมประกันซันเดย์ได้ ลองมาทำความรู้จักกับ “หจก. เอเซีย การาจ” ให้มากขึ้นในบทความนี้กัน

จุดเริ่มต้นของอู่ซ่อมรถยนต์ หจก. เอเซีย การาจ

“คุณโจ้” หรือ “คุณสมบูรณ์ อังกุรมาส” ได้เริ่มสะสมประสบการณ์ในธุรกิจยานยนต์มาตั้งแต่อายุ 14 ปี โดยเริ่มจากการช่วยและลงมือทำงานร่วมกับคุณพ่อผู้เป็นเจ้าของธุรกิจรถยนต์ ด้วยความรู้ความเข้าใจที่สั่งสมจากประสบการณ์ทำงานจริง ทำให้สามารถรับช่วงต่อธุรกิจรถยนต์ของคุณพ่อได้สำเร็จได้วัย 26 ปี

อย่างไรก็ดี แรกเริ่มเดิมที “คุณโจ้” เป็นผู้บริการเป็นร้านซ่อมรถยนต์ที่มีช่างซ่อมรถยนต์ประสบการณ์สูงเพียงอย่างเดียว แต่ไม่ได้เปิดรับซ่อมรถยนต์ที่อยู่ในเครือบริษัทประกันภัย เนื่องจากข้อจำกัดในด้านพื้นที่

หลังจากสั่งสมประสบการณ์ซ่อมรถยนต์ ทั้งในด้านตัวสี เครื่องยนต์ ช่วงล่าง รวมถึงชิ้นส่วนและระบบต่างๆ ให้มากขึ้น ตลอดจนมีการศึกษาขั้นตอนการให้บริการด้านประกันภัยที่ถูกต้อง “คุณโจ้” จึงตัดสินใจขยายกิจการและเข้าเทคโอเวอร์อู่รถยนต์ในย่านปากเกร็ด จังหวัดนนทบุรี จนกลายเป็นหจก. เอเซีย การาจ เหมือนในทุกวันนี้

จากวันนั้นถึงวันนี้อู่ซ่อมรถยนต์ หจก. เอเซีย การาจ ได้สั่งสมประสบการณ์ซ่อมรถยนต์มานานกว่า 20 ปี และเป็นอู่รถยนต์ที่ได้รับความไว้วางใจจากผู้ใช้รถยนต์มากมาย โดยเฉพาะกลุ่มลูกค้าจากกรุงเทพมหานครและนนทบุรี ที่ยืนยันถึงความเชี่ยวชาญในการซ่อมสีและรับประกันคุณภาพสีตัวถัง 100%

จุดเด่นของอู่รถยนต์ หจก. เอเซีย การาจ

คุณภาพสีตัวถัง 100%

อู่ซ่อมรถ หจก. เอเซีย การาจ เป็นอู่รถยนต์ชื่อดังในย่านนนทบุรี ที่การันตีงานซ่อมสีและคุณภาพตัวถัง ทั้งในเรื่องความสีที่มีความแข็งแรงทนทานหลังซ่อม มีความเงางามสม่ำเสมอ ทั้งยังเป็นอู่ที่สามารถทำสีได้อย่างเรียบเนียนเสมอทั้งคัน โดยไม่มีการเหลื่อมหรือเปลี่ยนเฉดสี

ที่สำคัญ ทางอู่ยังรับประกันคุณภาพสีตัวถัง 100% ด้วยการซ่อมโดยช่างประสบการณ์สูง และการเลือกใช้สีคุณภาพระดับสากลที่ช่วยปกป้องพื้นผิวตัวถังจากสนิม การผุกร่อน และความเสียหายอื่นๆ ซึ่งสะท้อนให้เห็นถึงความเชี่ยวชาญและการเป็นผู้นำด้านศูนย์ซ่อมสีและตัวถังมาตรฐานอย่างแท้จริง

ให้บริการด้วยช่างซ่อมรถยนต์ประสบการณ์มากกว่า 20 ปี

หจก. เอเซีย การาจ มาพร้อมกับช่างซ่อมรถยนต์ที่สั่งสมประสบการณ์ในการซ่อมมานานมากกว่า 20 ปี ทำให้งานซ่อมออกมาได้มาตรฐาน และนำรถยนต์ออกไปใช้งานได้เหมือนปกติ โดยไม่มีปัญหาตามมา

เริ่มตั้งแต่ช่างซ่อมสีรถยนต์ที่มีความเชี่ยวชาญสูง ไปจนถึงช่างซ่อมเครื่อง ช่วงล่าง ระบบไฟ แอร์รถยนต์ ทั้งยังมีช่างซ่อมชิ้นส่วนรถยนต์ที่มีประสบการณ์สูง เพื่อให้มั่นใจว่าผู้ใช้บริการจะได้รับการดูแลการซ่อมแบบครบวงจรด้วยมาตรฐานและประสบการณ์ที่ดีที่สุด

บริการซ่อมรถยนต์ครบวงจร

หจก. เอเซีย การาจ ไม่ได้เป็นแค่ศูนย์ซ่อมสีและตัวถังมาตรฐานเท่านั้น แต่ยังเป็นอู่รถยนต์ที่ให้บริการซ่อมรถยนต์ได้อย่างครบวงจร

เริ่มตั้งแต่การเคาะรถยนต์ หรือ กระบวนการแก้ไขรอยบุบ หรือ ความเสียหายที่เกิดขึ้นกับตัวถังรถยนต์ก่อนที่จะนำไปซ่อมความเสียหายอื่นๆ ซึ่งในส่วนนี้จะมีช่างที่มีประสบการณ์มากกว่า 20 ปีคอยให้บริการ

นอกจากนี้ หจก. เอเซีย การาจ ยังมาพร้อมกับช่างสีรถยนต์ ช่างโป๊วและพ่นสีที่มีประสบการณ์สูง ทั้งยังมีช่างประกอบรถยนต์มากประสบการณ์ และช่างรถยนต์ช่วงล่าง แอร์ เครื่องยนต์ และชิ้นส่วนต่างๆ ของรถยนต์ทั้งหมดคอยให้บริการเช่นกัน

เรียกได้ว่า หจก. เอเซีย การาจ เป็นอู่ซ่อมรถยนต์ในย่านนนทบุรีที่สามารถตอบโจทย์บริการซ่อมรถได้ครบวงจร พร้อมควบคุมการซ่อมด้วยมาตรฐานสากล โดยช่างประสบการณ์สูงในทุกแผนก

ลูกค้าประกันรถยนต์ซันเดย์ ใช้บริการได้อย่างไร?

หากต้องการใช้บริการซ่อมรถยนต์กับ หจก. เอเซีย การาจ ซึ่งเป็นอู่ซ่อมรถยนต์ที่เคลมประกันซันเดย์ได้ ลูกค้าซันเดย์สามารถใช้บริการได้ตาม 5 ขั้นตอน ดังนี้

นำรถยนต์เข้ามาที่หจก. เอเซีย การาจ พร้อมเตรียมเอกสารมาให้พร้อม

ใบเคลมจากซันเดย์

สำเนาทะเบียนรถยนต์

หน้าตารางกรมธรรม์ประกันรถยนต์ตัวจริง

นำรถยนต์มาที่ หจก. เอเซีย การาจ เพื่อประเมินความเสียหาย โดยในส่วนนี้จะมีเจ้าหน้าที่ของทางอู่คอยให้คำปรึกษาและบริการด้วยความโปร่งใส ซึ่งคุณสามารถปรึกษาและสอบถามรายละเอียดการประเมินความเสียหายต่างๆ ได้กับทางเจ้าหน้าที่โดยตรง

เมื่อประเมินความเสียหายเสร็จแล้ว หจก. เอเซีย การาจ จะเสนอราคาเข้าสู่ระบบ โดยประกันรถยนต์ซันเดย์สามารถอนุมัติการซ่อมได้ภายใน 3 วันจากวันที่อู่ประเมินและออกใบเสนอราคาแล้ว หรือ เป็นไปตามเงื่อนไขที่บริษัทกำหนด

หลังจากอนุมัติการซ่อมเรียบร้อย ลูกค้าซันเดย์สามารถนัดวันซ่อม และกำหนดวันส่งมอบงานกับหจก. เอเซีย การาจ ได้ หรือ สามารถติดตามสถานะงานซ่อมและขั้นตอนอื่นๆ ผ่านซูเปอร์แอปฯ Jolly by Sunday ได้เช่นกัน

อู่ซ่อมรถยนต์ หจก. เอเซีย การาจ เปิดให้บริการตั้งแต่วันจันทร์ – เสาร์ เวลา 8:00 – 17:00 น. หากต้องการนำรถยนต์มาซ่อม หรือ รับคำปรึกษาเพิ่มเติม สามารถติดต่อได้ที่ เบอร์ 02-583-0842, 02-584-2846 และ 081-342-6619 ในเวลาทำการ

ลูกค้าซันเดย์ รับใบเคลมก่อนนำรถยนต์เข้าซ่อมได้ที่ไหน?

ลูกค้าประกันรถยนต์ซันเดย์สามารถแจ้งเคลมเพื่อรับใบเคลมและนำรถยนต์เข้าซ่อมได้ โดยจะแบ่งเป็น 2 กรณี ดังนี้

กรณีแจ้งเคลมทันที ณ สถานที่เกิดเหตุ

เปิดซูเปอร์แอปฯ Jolly by Sunday

กดเลือก “แจ้งเหตุฉุกเฉิน” หรือ โทร 02-022-1111

แจ้งรายละเอียดกับเจ้าหน้าที่ให้ครบถ้วน ตามรายละเอียดดังนี้

แจ้งชื่อ – นามสกุล

จุดเกิดเหตุ

อุบัติเหตุที่เกิดขึ้น

ผู้บาดเจ็บ (ถ้ามี)

รอนักสำรวจภัยเดินทางถึงจุดเกิดเหตุใน 20 นาที หรือ ตามความหนาแน่นของการจราจร ณ ขณะนั้น

เมื่อนักสำรวจภัยตรวจสอบรายละเอียดครบถ้วนแล้ว ผู้เอาประกันจะได้รับใบเคลมบนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

กรณีแจ้งเคลมภายหลัง เฉพาะกรณีไม่มีคู่กรณี และ ไม่มีผู้ได้รับบาดเจ็บ

เปิดซูเปอร์แอปฯ Jolly by Sunday

กดเลือก “เคลม”

กดยื่นเคลมในกรมธรรม์ประกันรถยนต์ที่ต้องการ

เลือกการเคลมแบบ “ไม่มีคู่กรณี”

เลือกวิธียื่นเคลมที่สะดวก โดยสามารถเลือกได้ 3 วิธี

Livestream Claim คือ การเคลมด้วยการนัดหมายวิดีโอคอลเพื่อประเมินความเสียหายกับเจ้าหน้าที่

Snap & Claim คือ การเคลมด้วยการถ่ายรูปความเสียหายตามที่ระบบกำหนด เพื่อให้ระบบประเมินความเสียหาย โดยคุณจะต้องถ่ายภาพ อัปโหลดรูป และกรอกรายละเอียดให้ครบถ้วน

ประเมินความเสี่ยงถึงที่ คือ การเคลมโดยการนัดหมายให้เจ้าหน้าที่เข้ามาตรวจสอบความเสียหายถึงที่

เมื่อประเมินความเสียหายเรียบร้อย ระบบจะออกใบเคลมให้ โดยสามารถตรวจสอบได้บนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

ซันเดย์ มาพร้อมกับประกันรถยนต์ไฟฟ้าและประกันรถยนต์น้ำมันที่ให้คุณจ่ายเบี้ยจากความคุ้มครองที่คุณออกแบบได้ ทั้งยังมีอู่ซ่อมรถยนต์คุณภาพสูงที่เคลมประกันได้เหมือน “หจก. เอเซีย การาจ” คอยให้บริการซ่อมแซมด้วยมาตรฐานระดับสากลโดยช่างประสบการณ์สูง

เช็กเบี้ยประกันรถยนต์ซันเดย์ง่ายๆ วันนี้ แค่เลือก “รุ่นรถยนต์” กรอก “วันเดือนปีเกิด” และ “รหัสไปรษณีย์ที่อยู่ปัจจุบัน” เท่านั้น