Garage Review: BYD Hiclass กาญจนาภิเษก ศูนย์ซ่อมรถ BYD ครบวงจรที่สุดในเอเชียอาคเนย์ เคลมประกันซันเดย์ได้

การเลือกประกันรถยนต์ไฟฟ้าที่ไม่รองรับอู่ EV หรือ ศูนย์ที่ไม่ได้มาตรฐาน อาจส่งผลให้เสียเวลา เสียค่าใช้จ่าย และมีความเสี่ยงที่รถจะซ่อมไม่สมบูรณ์ 100% ซึ่งกระทบต่อความปลอดภัยได้

ด้วยเหตุนี้ การตัดสินใจซื้อรถยนต์ไฟฟ้าที่มีราคาสูง อย่างรถยนต์ไฟฟ้า BYD จึงต้องพิจารณาเลือกประกันรถยนต์ไฟฟ้าที่ครอบคลุมถึงศูนย์บริการและอู่ซ่อมรถ BYD ที่มีมาตรฐานระดับสูง ควบคู่ไปกับการพิจารณาสมรรถนะและการวางแผนการเงิน
ปฏิเสธไม่ได้เลยว่า การค้นหาศูนย์ BYD หรือ อู่ซ่อมรถ BYD ที่เคลมประกันได้และน่าเชื่อถือเป็นเรื่องสำคัญที่ไม่ควรมองข้าม โดยในบรรดาศูนย์ซ่อม BYD ทั้งหมด BYD Hiclass กาญจนาภิเษก ถือเป็นอีกหนึ่งศูนย์ BYD ที่ได้รับการยอมรับว่าเป็นศูนย์ใหญ่และครบวงจรที่สุดแห่งหนึ่งในเอเชียอาคเนย์ ทั้งยังเป็นอู่ซ่อมรถ BYD ที่เคลมประกันรถยนต์ไฟฟ้าซันเดย์ได้ พร้อมอนุมัติการซ่อมได้ไวภายใน 3 วัน

สรุปจุดเด่นของ BYD Hiclass กาญจนาภิเษก

รู้จัก BYD Hiclass กาญจนาภิเษก: ศูนย์บริการ และ ศูนย์ซ่อมสีและตัวถัง ครบวงจรที่สุดในพื้นที่เอเชียอาคเนย์

จุดเด่น BYD Hiclass กาญจนาภิเษก: ศูนย์ใหญ่ ซ่อมไว รองรับลูกค้าได้มากถึง 15 คันต่อวัน มีทีมช่างประสบการณ์สูงกว่า 20 คน และการันตีอะไหล่แท้จากโรงงาน

ลูกค้าซันเดย์ ใช้บริการได้อย่างไร?: ยื่นเอกสารเคลมง่าย อนุมัติซ่อมไวใน 3 วัน หลังยื่นเรื่องเข้าสู่ระบบ

รู้จัก BYD Hiclass กาญจนาภิเษก

BYD Hiclass กาญจนาภิเษก คือ ศูนย์ BYD ที่ให้บริการขาย ศูนย์บริการทั่วไป (Service Center) และศูนย์ซ่อมสีและตัวถัง (Body and Paint Center) ในพื้นที่ครอบคลุมโซนบางแค หนองแขม ภาษีเจริญ บางบอน และตลิ่งชัน อีกทั้งยังเป็นศูนย์บริการ BYD ที่ได้รับความไว้วางใจจากลูกค้าจากจังหวัดนครปฐม สมุทรสาคร สมุทรสงคราม สุพรรณบุรี และนนทบุรีด้วยเช่นกัน

“น้ำมนต์ จิรประสิทชัย” หรือ “คุณนัท” ผู้จัดการศูนย์รถยนต์ BYD Hiclass กาญจนาภิเษก กล่าวว่า BYD Hiclass กาญจนาภิเษก เป็นศูนย์ใหญ่และครบวงจรที่สุดแห่งหนึ่งในเอเชียอาคเนย์ โดยสามารถให้บริการที่ครอบคลุมทุกมิติ ทำให้ลูกค้าได้รับความสะดวกสบายในการดูแลรถยนต์ไฟฟ้า ตั้งแต่การเช็กระยะ การซ่อมบำรุง ไปจนถึงการซ่อมรถไฟฟ้า และงานซ่อมสีตัวถังหลังเกิดอุบัติเหตุ

BYD Hiclass กาญจนาภิเษกเป็นศูนย์บริการขนาดใหญ่ ตั้งอยู่บนถนนกาญจนาภิเษก พร้อมให้บริการด้วยความรวดเร็วและช่างประสบการณ์สูงมากกว่า 20 คน มั่นใจได้ในมาตรฐานการซ่อมและการเข้าถึงอะไหล่แท้จากโรงงานโดยตรง ซึ่งถือเป็นการตอบโจทย์ผู้ที่กำลังค้นหาว่า ศูนย์ BYD ที่ไหนดีที่ได้มาตรฐานในโซนกรุงเทพฯ ฝั่งตะวันตกและจังหวัดต่างๆ ในเขตปริมณฑล

จุดเด่น BYD Hiclass กาญจนาภิเษก ศูนย์บริการที่เจ้าของ BYD ไม่ควรมองข้าม

ศูนย์ใหญ่ ซ่อมไว

BYD Hiclass กาญจนาภิเษก เป็นศูนย์บริการ BYD ที่รองรับทั้งการซ่อมบำรุงทั่วไป ตลอดจนการซ่อมสีและตัวถัง มาพร้อมทีมงานมากประสบการณ์ในการบริการจัดการพื้นที่ จึงทำให้สามารถรองรับการซ่อมบำรุงรถยนต์ BYD ได้จำนวนมากโดยไม่จำกัดประเภทการซ่อม ทั้งยังมาพร้อมกับช่างประสบการณ์สูงที่ช่วยจัดการซ่อมแซมรถยนต์ BYD ได้อย่างรวดเร็ว

รายละเอียด | ความพร้อมของBYD Hiclass กาญจนาภิเษก | ประโยชน์ต่อลูกค้า
ความสามารถต่อวัน | รองรับลูกค้าได้ถึง 15 คันต่อวัน สำหรับงานบำรุงรักษา | ลดการรอคิว จัดการงานซ่อมขนาดเล็กได้อย่างรวดเร็ว
พื้นที่จอดซ่อม | รองรับการจอดรถซ่อมและบำรุงรักษาได้พร้อมกัน 12 คัน | ลดเวลารอซ่อมและรับรถคืน

ระยะเวลาการซ่อม

หากเป็นงานซ่อมไม่เกิน 3 รายการ ใช้เวลาซ่อมเฉลี่ย ไม่เกิน 5 วัน
ทั้งนี้ขึ้นอยู่กับระดับความเสียหาย

กำหนดระยะเวลาซ่อมชัดเจน ลูกค้าบริหารจัดการต่อได้สะดวก

ซ่อมตัวถังและสี | รับงานซ่อมตัวถังและสีได้ตลอด ไม่จำกัดคิว | งานซ่อมสีตัวดำเนินการซ่อมแซมได้ไว ไม่ต้องรอคิว

ทีมงานประสบการณ์สูง ช่างผู้เชี่ยวชาญมากกว่า 20 คน

คุณภาพและความปลอดภัยของการซ่อมรถยนต์ไฟฟ้าขึ้นอยู่กับช่างผู้เชี่ยวชาญที่มีความเข้าใจในความซับซ้อนของรถยนต์ไฟฟ้า โดย BYD Hiclass กาญจนาภิเษกมาพร้อมกับบุคลากรที่ผ่านการอบรมตามมาตรฐานสากล และช่างประสบการณ์สูงมากกว่า 20 คน จึงทำให้สามารถมั่นใจได้ในงานซ่อมแซม BYD ทุกประเภท

ทีมช่างศูนย์บริการ 8 คน เชี่ยวชาญงานซ่อมระบบการทำงานของรถยนต์ไฟฟ้า ทั้งยังพร้อมให้บริการด้านการเช็กระยะและการบำรุงรักษารถยนต์ตามมาตรฐานสูงสุดของ BYD

ทีมช่างซ่อมตัวถังและสี 12 คน เชี่ยวชาญโครงสร้างตัวถังรถยนต์ไฟฟ้า เช่น โครงสร้างที่ออกแบบมาเพื่อป้องกันแบตเตอรี่ และการพ่นสีตามมาตรฐานโรงงาน

ทีมอื่นๆ เช่น ทีมขาย และ ทีมลูกค้าสัมพันธ์ที่มีความรู้และความเข้าใจเกี่ยวกับรถยนต์ BYD อย่างครบถ้วน พร้อมตอบทุกข้อสงสัยในเรื่องของการใช้งาน การดูแลรักษา การซ่อมบำรุง รวมถึงการเคลมประกันรถยนต์ไฟฟ้า BYD อย่างละเอียด

มั่นใจอะไหล่แท้ ซ่อมมีคุณภาพสูง

BYD Hiclass กาญจนาภิเษก การันตีซ่อมด้วยอะไหล่แท้ทุกชิ้น 100% เพื่อความปลอดภัยและสมรรถนะของรถยนต์หลังซ่อมแซม

โดยในเคสที่จำเป็นต้องใช้อะไหล่ ทางศูนย์จะดำเนินการสั่งโดยตรงจากโรงงานและบริษัท BYD ที่จีน โดยอะไหล่จะเข้าสู่ศูนย์ภายในเวลาไม่เกิน 2 วันทำการ ซึ่งเมื่ออะไหล่ถึงศูนย์บริการแล้ว BYD Hiclass กาญจนาภิเษกจะโทรแจ้งลูกค้าให้นำรถเข้ามาจอดซ่อมในทันที

ลูกค้าประกันรถยนต์ซันเดย์ นำรถเข้าซ่อมที่ศูนย์ BYD Hiclass กาญจนาภิเษกได้อย่างไร?

หากต้องการใช้บริการซ่อมรถยนต์กับ BYD Hiclass กาญจนาภิเษก ลูกค้าประกันรถยนต์ไฟฟ้าของซันเดย์สามารถใช้บริการได้ตาม 5 ขั้นตอน ดังนี้

นำรถยนต์เข้ามาที่ BYD Hiclass กาญจนาภิเษก พร้อมเตรียมเอกสารมาให้พร้อม

ใบเคลมจากประกันรถยนต์ไฟฟ้าซันเดย์

ใบขับขี่

หน้าตารางกรมธรรม์

สำเนาทะเบียนรถ

นำรถยนต์มาที่ BYD Hiclass กาญจนาภิเษก เพื่อประเมินความเสียหาย โดยคุณสามารถปรึกษาและสอบถามรายละเอียดการประเมินความเสียหายต่างๆ ได้กับทางเจ้าหน้าที่โดยตรง

เมื่อประเมินความเสียหายเสร็จแล้ว BYD Hiclass กาญจนาภิเษก จะเสนอราคาเข้าสู่ระบบ โดยประกันรถยนต์ซันเดย์สามารถอนุมัติการซ่อมได้ภายใน 3 วันจากวันที่อู่ประเมินและออกใบเสนอราคาแล้ว หรือ เป็นไปตามเงื่อนไขที่บริษัทกำหนด

หลังจากอนุมัติการซ่อมเรียบร้อย ลูกค้าซันเดย์สามารถนัดวันซ่อม และกำหนดวันส่งมอบงานกับ BYD Hiclass กาญจนาภิเษกได้ หรือ สามารถติดตามสถานะงานซ่อมและขั้นตอนอื่นๆ ผ่านซูเปอร์แอปฯ Jolly by Sunday ได้เช่นกัน

ศูนย์ BYD Hiclass กาญจนาภิเษก เปิดให้บริการตั้งแต่วันจันทร์ – เสาร์ เวลา 8:00 – 17:00 น. สามารถติดต่อได้ที่เบอร์ 0 2454 8545 ในเวลาทำการ

ลูกค้าซันเดย์ รับใบเคลมก่อนนำรถยนต์เข้าซ่อมได้ที่ไหน?

ลูกค้าประกันรถยนต์ซันเดย์สามารถแจ้งเคลมเพื่อรับใบเคลมและนำรถยนต์เข้าซ่อมได้ โดยจะแบ่งเป็น 2 กรณี ดังนี้

กรณีแจ้งเคลมทันที ณ สถานที่เกิดเหตุ

เปิดซูเปอร์แอปฯ Jolly by Sunday

กดเลือก “แจ้งเหตุฉุกเฉิน” หรือ โทร 02-022-1111

แจ้งรายละเอียดกับเจ้าหน้าที่ให้ครบถ้วน ตามรายละเอียดดังนี้

แจ้งชื่อ – นามสกุล

จุดเกิดเหตุ

อุบัติเหตุที่เกิดขึ้น

ผู้บาดเจ็บ (ถ้ามี)

รอนักสำรวจภัยเดินทางถึงจุดเกิดเหตุใน 20 นาที หรือ ตามความหนาแน่นของการจราจร ณ ขณะนั้น

เมื่อนักสำรวจภัยตรวจสอบรายละเอียดครบถ้วนแล้ว ผู้เอาประกันจะได้รับใบเคลมบนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

กรณีแจ้งเคลมภายหลัง เฉพาะกรณีไม่มีคู่กรณี และ ไม่มีผู้ได้รับบาดเจ็บ

เปิดซูเปอร์แอปฯ Jolly by Sunday

กดเลือก “เคลม”

กดยื่นเคลมในกรมธรรม์ประกันรถยนต์ที่ต้องการ

เลือกการเคลมแบบ “ไม่มีคู่กรณี”

เลือกวิธียื่นเคลมที่สะดวก โดยสามารถเลือกได้ 3 วิธี

Livestream Claim คือ การเคลมด้วยการนัดหมายวิดีโอคอลเพื่อประเมินความเสียหายกับเจ้าหน้าที่

Snap & Claim คือ การเคลมด้วยการถ่ายรูปความเสียหายตามที่ระบบกำหนด เพื่อให้ระบบประเมินความเสียหาย โดยคุณจะต้องถ่ายภาพ อัปโหลดรูป และกรอกรายละเอียดให้ครบถ้วน

ประเมินความเสี่ยงถึงที่ คือ การเคลมโดยการนัดหมายให้เจ้าหน้าที่เข้ามาตรวจสอบความเสียหายถึงที่

เมื่อประเมินความเสียหายเรียบร้อย ระบบจะออกใบเคลมให้ โดยสามารถตรวจสอบได้บนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

อุ่นใจกว่าด้วยประกันรถยนต์ไฟฟ้าซันเดย์ ตอบโจทย์ด้วยศูนย์ซ่อม BYD ในเครือที่ได้มาตรฐาน

การเลือกอู่ซ่อมรถที่มีความเชี่ยวชาญในการซ่อมรถยนต์ไฟฟ้า ทั้งยังเป็นพันธมิตรกับบริษัทประกันชั้นนำ ดังเช่น ศูนย์ BYD Hiclass กาญจนาภิเษก และ ประกันรถยนต์ไฟฟ้าซันเดย์ ถือเป็นการวางแผนด้านประกันรถยนต์ไฟฟ้าที่จะช่วยให้เจ้าของรถยนต์ไฟฟ้า BYD อุ่นใจได้ตลอดการใช้งาน

แต่นอกจาก BYD Hiclass กาญจนาภิเษก ซันเดย์ยังมาพร้อมกับอู่ซ่อมรถยนต์ไฟฟ้าในเครือที่ครอบคลุมแบรนด์รถยนต์ไฟฟ้าชั้นนำ เพื่อตอบโจทย์ความต้องการของเจ้าของรถยนต์ไฟฟ้าได้อย่างครอบคลุม
โดยเจ้าของรถยนต์ไฟฟ้าทุกท่าน หรือ ผู้ที่สนใจซื้อรถยนต์ไฟฟ้า ไม่ว่าจะเป็นแบรนด์ใด สามารถวางแผนด้านประกันรถยนต์ไฟฟ้ากับซันเดย์ตั้งแต่วันนี้ เช็กเบี้ยง่ายๆ ที่เว็บไซต์ easysunday.com

หากใครอยากเคลมประกันรถยนต์ได้ง่ายและรวดเร็ว ลองดู บริการ Snap & Claim เคลมเองง่าย ๆ ผ่าน Sunday เพื่อวางแผนการใช้ประกันได้สะดวกยิ่งขึ้น