Garage Review: เดียร์ บอดี้ แอนด์ เพ็นท์ (1995) อู่ซ่อมรถยนต์คุณภาพสูง เคลมประกันซันเดย์ได้

การเลือกประกันรถยนต์ที่ตอบโจทย์ ไม่เพียงแต่จะต้องพิจารณาถึงความคุ้มครองที่สอดคล้องกับเบี้ยประกันรถยนต์เท่านั้น แต่ในปัจจุบันนี้ เจ้าของรถยนต์ยังให้ความสำคัญถึงคุณภาพและมาตรฐานการบริการของ “อู่ซ่อมรถ” หรือ “ร้านซ่อมรถ” ในเครือของบริษัทประกันด้วยเช่นกัน

เพราะต่อให้ประกันรถยนต์ให้ความคุ้มครองที่ครอบคลุมแค่ไหน แต่หากอู่รถยนต์ในเครือไม่ได้มาตรฐาน หรือ ช่างซ่อมรถยนต์ไม่มีประสบการณ์ไม่เพียงพอ ก็ย่อมมีความเสี่ยงที่จะซ่อมรถยนต์โดยไม่มีประสิทธิภาพ ส่งผลให้ใช้งานได้ไม่เต็มที่หลังซ่อมแซม หรือ อาจเกิดความเสียหายอื่นๆ เพิ่มเติมได้ ส่งผลให้ผู้เอาประกันต้องเสียเวลา หรือ อาจเสี่ยงเสียค่าใช้จ่ายเพิ่มเติมในการนำรถยนต์ไปซ่อมใหม่

เดียร์ บอดี้ แอนด์ เพ็นท์ (1995) เป็นอีกหนึ่งอู่ซ่อมรถยนต์ดีๆ มาพร้อมกับบริการหลังการขายที่ครบครัน และการซ่อมรถยนต์โดยช่างซ่อมรถยนต์ประสบการณ์สูงกว่า 30 ปี ทั้งยังเป็นอู่ซ่อมรถยนต์ที่รองรับการเคลมประกันซันเดย์ด้วยเช่นกัน

หากคุณเป็นอีกคนที่กำลังพิจารณาเลือกทำประกันรถยนต์ซันเดย์อยู่ แต่ยังไม่มั่นใจถึงอู่ซ่อมรถยนต์ในเครือ ลองมาทำความรู้จักอู่รถยนต์ระดับคุณภาพอย่าง “เดียร์ บอดี้ แอนด์ เพ็นท์ (1995)” ในบทความนี้กัน

จุดเริ่มต้นของอู่รถยนต์ เดียร์ บอดี้ แอนด์ เพ็นท์ (1995)

รวิพร พาณิชย์เจริญลาภ คณะกรรมการบริหารของอู่ซ่อมรถยนต์เดียร์ บอดี้ แอนด์ เพ็นท์ (1995) หรือ “คุณเชียร์” กล่าวว่า แรกเริ่มเดิมที “เดียร์ บอดี้ แอนด์ เพ็นท์ ” ไม่ได้เป็นอู่ซ่อมรถยนต์เหมือนที่เห็นในปัจจุบันนี้

เมื่อ 50 ปีก่อน อู่รถยนต์แห่งนี้เป็นอู่ปล่อยเช่ารถแท็กซี่ที่จดทะเบียนในชื่อของ “เดียร์ มอเตอร์” โดยนอกจากบริการปล่อยเช่ารถแท็กซี่แล้ว ทางอู่รถยนต์ยังมีบริการซ่อมแท็กซี่ครบวงจรเช่นกัน

และด้วยความเชี่ยวชาญที่สั่งสมมาอย่างต่อเนื่อง ทำให้ในปีพ.ศ. 2538 “เดียร์ มอเตอร์” จึงต่อยอดธุรกิจมาเป็นอู่ซ่อมรถยนต์ครบวงจร และได้เปลี่ยนชื่อเป็น “เดียร์ บอดี้ แอนด์ เพ็นท์ (1995)” นับตั้งแต่นั้นเป็นต้นมา

จุดเด่นของอู่รถยนต์ เดียร์ บอดี้ แอนด์ เพ็นท์ (1995)

ทีมช่างคุณภาพและฝ่ายบริการครบวงจร

อู่ซ่อมรถยนต์ “เดียร์ บอดี้ แอนด์ เพ็นท์ (1995)” โดดเด่นด้วยบริการระดับมืออาชีพ พร้อมให้บริการ คำปรึกษา และดูแลรถยนต์แบบครบวงจรด้วยผู้เชี่ยวชาญประสบการณ์สูง โดยเฉพาะฝ่ายช่างชำนาญการ และ ช่างซ่อมรถยนต์ที่มีประสบการณ์สูงกว่า 30 ปี ผู้ใช้บริการ และ ผู้เอาประกัน จึงมั่นใจได้ว่ารถยนต์ทุกคันจะได้รับการซ่อมแซมและซ่อมบำรุงอย่างมีประสิทธิภาพ

นอกจากนี้ “เดียร์ บอดี้ แอนด์ เพ็นท์ (1995)” ยังมาพร้อมกับฝ่ายแจ้งรับเคลม ฝ่ายบริการลูกค้า ฝ่ายช่างชำนาญการ ฝ่ายตรวจสอบคุณภาพ (QC) และฝ่ายส่งมอบรถยนต์ เพื่อการดูแลรถยนต์สำหรับลูกค้าทั่วไป และลูกค้าอู่ซ่อมรถยนต์เพื่อการเคลมประกันอย่างครบวงจร

บริการครอบคลุมทุกการซ่อมรถยนต์

“เดียร์ บอดี้ แอนด์ เพ็นท์ (1995)” มาพร้อมบริการหลักที่ครอบคลุมตั้งแต่ซ่อมแผลเบา กลาง และหนัก บริการเปลี่ยนสีรถใหม่ทั้งคัน บริการเก็บสีเฉพาะจุด ทำสีแผ่นเล็ก จนถึงบริการขัดเงาและอื่นๆ ที่ช่วยบำรุงรักษารถยนต์ให้ดูเหมือนใหม่

ที่สำคัญ ลูกค้าทุกท่านยังสามารถมั่นใจได้ในคุณภาพการซ่อมแซม เพราะนอกจากจะมีฝ่ายตรวจสอบคุณภาพที่ช่วยเช็กรายละเอียดก่อนส่งมอบรถยนต์แล้ว ทางอู่ยังมีการรับประกันงานซ่อมอีกด้วย

ประสบการณ์สูง สร้างความเชื่อมั่น

จุดแข็งที่สำคัญ คือ การให้บริการและคำปรึกษาโดยช่างซ่อมรถยนต์ที่มีประสบการณ์สูงกว่า 30 ปี ทั้งยังมีความเชี่ยวชาญในรถยนต์หลากหลายแบบ ไม่ว่าจะเป็นรถยนต์ญี่ปุ่น รถยนต์ยุโรป ทั้งยังมีประสบการณ์ในการซ่อมแซมรถยนต์ทุกขนาด

ด้วยเหตุนี้ ลูกค้าจึงสามารถมั่นใจได้ในคุณภาพการซ่อม รวมถึงการใช้งานหลังการซ่อมแซมด้วยเช่นกัน

ลูกค้าประกันรถยนต์ซันเดย์ ใช้บริการได้อย่างไร?

สำหรับลูกค้าประกันรถยนต์ซันเดย์ที่ต้องใช้บริการอู่รถยนต์เพื่อเคลมประกัน สามารถติดต่อใช้บริการ “เดียร์ บอดี้ แอนด์ เพ็นท์ (1995)” ได้ตามขั้นตอน ดังนี้

เตรียมเอกสารให้ครบถ้วน โดยเอกสารประกอบด้วย

ใบเคลมจากซันเดย์

สำเนาทะเบียนรถยนต์

สำเนาใบขับขี่

หน้าแรกของกรมธรรม์ประกันรถยนต์

นำรถยนต์มาที่อู่ “เดียร์ บอดี้ แอนด์ เพ็นท์ (1995)” เพื่อให้เจ้าหน้าที่ตรวจสอบรายละเอียดที่เกี่ยวข้อง และ เปรียบเทียบความเสียหายจริงกับใบเคลม เพื่อความถูกต้องในการใช้บริการ

ฝ่ายรับแจ้งเคลมของ “เดียร์ บอดี้ แอนด์ เพ็นท์ (1995)” จะเสนอราคาเข้าสู่ระบบ โดยเมื่อศูนย์หรืออู่ประเมินและออกใบเสนอราคาแล้ว ซันเดย์สามารถอนุมัติซ่อมได้ภายใน 3 วัน ซึ่งความคุ้มครองจะเป็นไปตามเงื่อนไขในกรมธรรม์

นัดวันซ่อม พร้อมกำหนดวันส่งมอบงาน

อู่ซ่อมรถยนต์ “เดียร์ บอดี้ แอนด์ เพ็นท์ (1995)” จะเปิดให้บริการตั้งแต่วันจันทร์ – เสาร์ เวลา 9:00 – 17:00 น. โดยหากต้องการนำรถยนต์มาซ่อมในวันเสาร์ แนะนำให้โทรศัพท์ติดต่อล่วงหน้าที่เบอร์ 02 408 9241 ถึง 6

ลูกค้าซันเดย์ รับใบเคลมได้ที่ไหน?

เมื่อเกิดอุบัติเหตุ ลูกค้าประกันรถยนต์ซันเดย์สามารถแจ้งเคลมได้ 2 กรณี ดังนี้

กรณีแจ้งเคลมทันที ณ สถานที่เกิดเหตุ

เปิดซูเปอร์แอปฯ Jolly by Sunday

กดเลือก “แจ้งเหตุฉุกเฉิน” หรือ โทร 02-022-1111

แจ้งรายละเอียดกับเจ้าหน้าที่ให้ครบถ้วน ตามรายละเอียดดังนี้

แจ้งชื่อ – นามสกุล

จุดเกิดเหตุ

อุบัติเหตุที่เกิดขึ้น

ผู้บาดเจ็บ (ถ้ามี)

รอนักสำรวจภัยเดินทางถึงจุดเกิดเหตุใน 20 นาที หรือ ตามความหนาแน่นของการจราจร ณ ขณะนั้น

เมื่อนักสำรวจภัยตรวจสอบรายละเอียดครบถ้วนแล้ว ผู้เอาประกันจะได้รับใบเคลมบนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

กรณีแจ้งเคลมภายหลัง เฉพาะกรณีไม่มีคู่กรณี และ ไม่มีผู้ได้รับบาดเจ็บ

เปิดซูเปอร์แอปฯ Jolly by Sunday

กดเลือก “เคลม”

กดยื่นเคลมในกรมธรรม์ประกันรถยนต์ที่ต้องการ

เลือกการเคลมแบบ “ไม่มีคู่กรณี”

เลือกวิธียื่นเคลมที่สะดวก โดยสามารถเลือกได้ 3 วิธี

Livestream Claim คือ การเคลมด้วยการนัดหมายวิดีโอคอลเพื่อประเมินความเสียหายกับเจ้าหน้าที่

Snap & Claim คือ การเคลมด้วยการถ่ายรูปความเสียหายตามที่ระบบกำหนด เพื่อให้ระบบประเมินความเสียหาย โดยคุณจะต้องถ่ายภาพ อัปโหลดรูป และกรอกรายละเอียดให้ครบถ้วน

ประเมินความเสี่ยงถึงที่ คือ การเคลมโดยการนัดหมายให้เจ้าหน้าที่เข้ามาตรวจสอบความเสียหายถึงที่

เมื่อประเมินความเสียหายเรียบร้อย ระบบจะออกใบเคลมให้ โดยสามารถตรวจสอบได้บนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

เดียร์ บอดี้ แอนด์ เพ็นท์ (1995) เป็นหนึ่งในอู่ซ่อมรถคุณภาพสูงที่ตอบโจทย์ครบถ้วน ทั้งด้านเครื่องมือ ทีมงาน และบริการ โดยเฉพาะในเครือประกันรถยนต์ซันเดย์ที่ลูกค้าสามารถเคลมได้ง่ายและสะดวก ช่วยลดความเสี่ยง และเพิ่มความสบายใจ

หาก “คุณ” กำลังมองหาประกันรถยนต์ดีๆ ที่มาพร้อมอู่ในเครือคุณภาพสูงอย่าง “เดียร์ บอดี้ แอนด์ เพ็นท์ (1995)” แถมยังออกแบบความคุ้มครองที่เหมาะกับการใช้งานได้ ประกันรถยนต์ซันเดย์เป็นอีกหนึ่งทางเลือกดีๆ ที่จะช่วยตอบโจทย์ทุกความต้องการได้ในที่เดียว

หากใครอยากเคลมประกันรถยนต์ได้ง่ายและรวดเร็ว ลองดู บริการ Snap & Claim เคลมเองง่าย ๆ ผ่าน Sunday เพื่อวางแผนการใช้ประกันได้สะดวกยิ่งขึ้น

เช็กเบี้ยประกันรถยนต์ง่ายๆ แค่เลือก “รุ่นรถยนต์” กรอก “วันเดือนปีเกิด” และ “รหัสไปรษณีย์ที่อยู่ปัจจุบัน” เท่านี้ก็เช็กเบี้ยประกันรถยนต์ซันเดย์ได้ง่ายๆ แล้ว